**RKP 27175**

**BILJEŠKE UZ FINANCIJSKI IZVJEŠTAJ ZA 2024. GODINU**

**OBRAZAC PR-RAS**

Šifra 6 - Prihodi poslovanja ostvareni su u iznosu =311.448,50€ što je svega 0,6 % više u odnosu na 2023. godinu, te ne predstavlja značajnu razliku, dok je po podskupinama situacija sljedeća:

* povećanje prihoda iz Županijskog proračuna za 12,8% - sufinanciranje programa iz područja kulture - šifra 633
* smanjenje prihoda od Ministarstva kulture i medija za 66,4% - praćenje odobrenih programa u kulturi te doznaka sredstava za nabavu opreme (kazališni zastor) - šifra 636
* ostvaren je prihod temeljem prijenosa EU sredstava za projekt koji je završio u ožujku 2023. g.; dio potraživanja po zahtjevima za nadoknadu sredstava zatvoren putem avansne doznake, a za dio sredstava odobrenje provedbenog tijela stiglo je u veljači 2024., nakon čega su sredstva uplaćena – šifra 638
* porast prihoda od pruženih usluga za 4,9% vezano uz održavanje kulturnih događanja i tečajeva - šifra 661
* porast prihoda od donacija za 7,7%, također za sufinanciranje kulturnih događanja – šifra 663
* povećanje prihoda iz proračuna Grada za 11,8%, a koji se odnosi na sufinanciranje rashoda poslovanja - šifra 671

Šifra 3 - Rashodi poslovanja ostvareni su u iznosu =271.866,98 € što je 18% više u odnosu na 2023. godinu:

* plaće bruto povećanje za 16% vezano uz isplatu jubilarnih nagrada, povećanje osnovice za obračun plaće, te povećanje porezne olakšice - šifra 311
* rashodi za materijal i energiju - povećanje za 30% do kojeg je došlo zbog preuređenja prostora - šifra 322
* rashodi za usluge - povećanje za 22,9%, uglavnom intelektualne i ostale usluge vezano uz provođenje kulturne djelatnosti – šifra 323
* ostali nespomenuti rashodi poslovanja - povećanje za 18,4% vezano uz porast troškova reprezentacije (gostovanja kulturno umjetničkih društava i otvorenja izložbi) - šifra 329

Kroz godinu došlo je do korekcije rezultata:

1. Temeljnicom br. 9, nalog 100, od 11.4.2024. – ispravak pogrešnog knjiženja s računa 239550 (obveze za naplaćene tuđe prihode) na račun 922111 (višak vlastitih prihoda poslovanja), iznos =490,00 €
2. Temeljnicom br. 34, nalog 272, od 15.1.2024. – ispravak pogrešno knjiženog iznosa (otpis vrijednosti) s računa 042110 (sitni inventar), te s računa ispravka vrijednosti SI 049210, iz 2018., - usklada s evidencijom dugotrajne imovine u ukupnom iznosu =1.637,95 €
3. Temeljnicom br. 54, nalog 390, od 31.12.2024. – otpis po inventuri salda s računa 231620 (obveze za doprinose za obvezno zdravstveno osiguranje) – posljedica konverzije, u iznosu od =0,01 €; otpis po inventuri salda s računa 232410 (obveze za naknade troškova osobama izvan radnog odnosa) – posljedica konverzije, u iznosu od =0,01 €; otpis po inventuri salda s računa 232370 (intelektualne i osobne usluge) - obračun drugog dohotka iz 2018., u iznosu od =167,22 €. Za ukupan iznos temeljnice odobren je račun 922111 (višak vlastitih pr. poslovanja), te je iskazan na računu 915210 (promjene u vrijednosti obveza) što je vidljivo i na obrascu Financijskog izvještaja.
4. Temeljnicom br. 55, nalog 391, od 31.12.2024. – ispravak knjiženja na računu 922217 (manjak prihoda od EU sredstava), te ispravak na računu 922111 (višak vlastitih prihoda poslovanja), iznos =245,83 €

Šifra 4 - rashodi za nabavu nefinancijske imovine – pokazuje smanjenje rashoda u odnosu na 2023. godinu od 66,2%

**OBRAZAC IZVJEŠTAJ O OBAVEZAMA**

Obaveze na dan 31.12.2024. iznosile su =16.021,77€ i sve su nedospjele – šifre V0009/ND 23.

**BILANCA**

Vrijednost imovine B001 manja je za 10,4% na što je utjecalo:

* Povećanje vrijednosti nefinancijske imovine za 18,6% - donacija od Gradskog društva CK - šifra 0223
* Povećanje vrijednosti nefinancijske imovine za 11,8% - nabava kazališnog zastora i informatičke opreme - šifra 0227
* Smanjenje vrijednosti nefinancijske imovine zbog likvidacije sredstava tijekom godine
* Smanjenje financijske imovine za 18,6% vezano je uz
* povećanje novčanih sredstva za 65,3%, šifra 111
* smanjenje potraživanja zbog završetka/podmirenja svih obaveza od strane državnog proračuna za prijenos EU sredstava - šifra 16

Vrijednost obaveze i vlastitih izvora manja je za 10,4% na što je utjecalo

* Smanjenje obaveza za 33,3% vezano
* uz završetak EU projekta – šifra 29
* manji povrat sredstava u nadležni proračun (uplaćeno 25.1.2025.) – šifra 239
* Smanjenje vlastitih izvora za 8,8% šifra 911 – na što je utjecalo smanjenje obračunatih prihoda poslovanja zbog završetka EU projekta

**PROMJENE U VRIJEDNOSTI I OBUJMU IMOVINE I OBVEZA**

Promjene u vrijednosti obveza u iznosu od =167,24 € odnose se na otpis zastarjelih obaveza za rashode poslovanja, prema Popisu obveza i Odluci o prihvaćanju izvještaja popisnih komisija – P031.

U Svetom Ivanu Zelini, 28.01.2025.

Ravnateljica:

Vesna Bičak Dananić